पाएं अपने शहर की ताज़ा ख़बरें और फ्री ई-पेपरडाउनलोड करें
नगर में ट्रकों से डीजल चोरी होने का मामला थमने का नाम नहीं ले रहा है। भानुप्रतापपुर के आसपास क्षेत्र में खड़ी ट्रकों से डीजल चोरी होने का मामला पिछले 1 वर्ष से चल रहा है और पुलिस के हाथ अब भी खाली है। शुक्रवार की रात को ही दल्ली रोड में दो ट्रकों से 300 लीटर डीजल की चोरी हो गई। वाहन मालिक ओम प्रकाश चौहान ने इसकी रिपोर्ट थाने में दर्ज कराई है। इसके पहले भी वाहन मालिकों ने थाना में रिपोर्ट लिखाई है, लेकिन अब तक एक भी मामले को पुलिस ने नहीं सुलझा पाया है। इसके चलते चोरों के हौसला बुलंद है और लगातार ट्रकों से डीजल चोरी हो रही है। यह पुलिस की गश्त पर भी सवालिया निशान उठा रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn